Diari Oficial de la Generalitat Valenciana


Sumari del DOGV 3055, del 12-08-1997 (1997/2098)

RESOLUCIÓ de 15 de juliol de 1997, del Rectorat de la Universitat de València, per la qual convoca a concurs públic una plaça de becari d'investigació en el Departament de Geografia de la Facultat de Geografia i Història.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3055

Data del DOGV
:   12-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/2098


Data del document
:   15-07-1997

Organisme emissor
:   Universitat de València

Tipus de document
:   Resolució

RESOLUCIÓ de 15 de juliol de 1997, del Rectorat de la Universitat de València, per la qual convoca a concurs públic una plaça de becari d'investigació en el Departament de Geografia de la Facultat de Geografia i Història.  
Aquest Rectorat, fent ús de les competències que li atribueix l'article 4 de l'OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «RIPPLE», dirigit pel professor Javier Pérez Esparcia del Departament de Geografia de la Facultat de Geografia i Història.  
2. Nombre de places: una.  
3. Perfil de la beca  
3.1 Requisits:  
3.1.1 Llicenciat en Geografia, Geografia i Història (especialitat de Geografia) o Ciències Econòmiques i Empresarials.  
3.1.2 Alumne de tercer cicle (o compromís de matricular-s'hi).  
3.2 Mèrits que es valoraran:   
3.2.1 Domini de l'anglés al nivell de lectura i escriptura.  
3.2.2 Domini de programes informàtics habituals en entorn Windows (especialment Word 6.0 i Excel 5).  
3.3 Objectius de la beca: col·laboració en les tasques del projecte RIPPLE.  
3.4 Condicions de la beca:  
3.4.1 Durada: un any prorrogable.  
3.4.2 Dotació: 110.000 pessetes al mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 El gaudi de la beca podrà quedar sense efecte si no es realitzen les aportacions econòmiques que, per projecte d'investigació, conveni o contracte amb la Universitat de València, van donar origen a aquesta convocatòria.  
3.4.6 Igualment, la beca podrà quedar sense efecte per incompliment de les obligacions del becari, o per informe raonat del director de la beca.  
3.4.7 La presentació de sol·licituds per a la concessió de la beca implicarà la total acceptació de les bases d'aquesta convocatòria pels sol·licitants.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
València, 15 de juliol de 1997.- El vicerector d'Investigació: Juli Peretó Magraner.